cyanic-selkie/wikianc huggingface dataset:
তুরস্কে ভারতীয়
ভারতীয়রা, তুরস্কে ৩০০ জনসংখ্যার একটি নগণ্য সম্প্রদায় যারা মোটামুটিভাবে ১০০ পরিবার সহ বসবাস করে। তাদের মধ্যে বেশিরভাগই চিকিৎসক,কম্পিউটার ইঞ্জিনিয়ার বা বহুজাতিক কোম্পানিগুলির কর্মী। তুরস্কে ভারতের একটি ক্ষুদ্র ব্যবসাও রয়েছে যা রিলায়েন্স ইন্ডাস্ট্রিজ,টাটা মোটরস ও ইন্ডোরমা কোম্পানিগুলির প্রতিনিধিত্বকারী অফিসের দ্বারা পরিচালিত হয়।
সম্পর্ক
বেশিরভাগ ভারতীয়রা হিন্দু এবং তারা তুরস্কে হিন্দুদের একটি গোষ্ঠী তৈরি করেছে। বর্তমান সময়ে,তুর্কি সমাজের সাথে সম্পর্কের উন্নতিকরণ ও গোষ্ঠীটির উন্নয়নের জন্য ভারতের পর্যটনশিল্প ও সংস্কৃতি আনয়নের প্রচেষ্টা চলছে।
মৈশাদী ইউনিয়ন
মৈশাদী বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
আয়তন
মৈশাদী ইউনিয়নের আয়তন ১,৯১৪ একর।
জনসংখ্যার উপাত্ত
২০১১ সালের পরিসংখ্যান অনুযায়ী মৈশাদী ইউনিয়নের জনসংখ্যা ১৫,০৩০ জন। এর মধ্যে পুরুষ ৭,১৪৯ জন এবং মহিলা ৭,৮৮১ জন। মোট পরিবার ৩,২৫৫টি।
অবস্থান ও সীমানা
চাঁদপুর সদর উপজেলার মধ্যাংশে মৈশাদী ইউনিয়নের অবস্থান। এ ইউনিয়নের পূর্বে শাহ মাহমুদপুর ইউনিয়ন, উত্তরে আশিকাটি ইউনিয়ন ও কল্যাণপুর ইউনিয়ন, পশ্চিমে তরপুরচণ্ডী ইউনিয়ন এবং দক্ষিণে ডাকাতিয়া নদী ও বাগাদী ইউনিয়ন অবস্থিত।
প্রশাসনিক কাঠামো
মৈশাদী ইউনিয়ন চাঁদপুর সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী মৈশাদী ইউনিয়নের সাক্ষরতার হার ৫৫.১%।
এম এ কুদ্দুস
এম এ কুদ্দুস বাংলাদেশের কিশোরগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন ময়মনসিংহ-২৯ আসনের সংসদ সদস্য ছিলেন।
প্রাথমিক জীবন
এম এ কুদ্দুস কিশোরগঞ্জ জেলায় জন্মগ্রহণ করেন।
রাজনৈতিক জীবন
এম এ কুদ্দুস মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-২৯ আসন থেকে সংসদ সদস্য নির্বাচিত হন।
আব্দুল হামিদ আবু সুলায়মান
অধ্যাপক এমেরিটাস ডাটো ' ডাঃ আব্দুল হামিদ আহমদ আবু সুলায়মান (জন্ম: ১৯৩৬ মক্কা, সৌদি আরব) একজন আন্তর্জাতিক খ্যাতিসম্পন্ন ইসলামি পণ্ডিত, চিন্তাবিদ, শিক্ষাবিদ এবং ইসলাম এবং ইসলামী সংস্কার বিষয়ক বিভিন্ন বই ও নিবন্ধের লেখক। তিনি বর্তমানে আন্তর্জাতিক ইসলামী গবেষণা ইনস্টিটিউট (আইআইআইটি) এর চেয়ারম্যান এবং ১৯৮৯ থেকে ১৯৯৯ পর্যন্ত আন্তর্জাতিক ইসলামী বিশ্ববিদ্যালয় মালয়েশিয়ার (আইআইইউএম) প্রতিষ্ঠাতা সভাপতি ছিলেন।
শিক্ষাগত যোগ্যতা
আবু সুলায়মান যথাক্রমে ১৯৫৯ ও ১৯৬৩ সালে ব্যাচেলর অফ আর্টস ইন কমার্স এবং মাস্টার অফ আর্টস ইন পলিটিক্যাল সায়েন্স ডিগ্রি অর্জন করেন; দুটিই তিনি কায়রো বিশ্ববিদ্যালয়ে অর্জন করেন। দশ বছর পর তিনি পেনসিল্ভানিয়া বিশ্ববিদ্যালয় থেকে আন্তর্জাতিক সম্পর্ক বিষয়ে ডক্টর অফ ফিলোসফি ডিগ্রী লাভ করেন। "টোওয়ার্ডস এ ইসলামিক থিওরি অফ ইন্টারন্যাশনাল রিলেশনস: নিউ ডাইরেকশনস ফর ইসলামিক মেথডোলজি অ্যান্ড চিন্তাধারা" শিরোনামে তার ডক্টরাল থিসিস রয়েছে, যা আইআইআইটি-র একটি বই আকারে প্রকাশিত হয়েছিল।
কর্মজীবন
তিনি তার কর্মজীবন শুরু করেছিলেন সৌদি আরবের রিয়াদের বাদশাহ সৌদ বিশ্ববিদ্যালয়ে প্রভাষক হিসেবে, যেখানে তিনি ১৯৮২ থেকে ১৯৮৪ পর্যন্ত রাষ্ট্রবিজ্ঞান বিভাগের সভাপতিত্ব করেছিলেন। এরপরে তিনি মালয়েশিয়ায় চলে যান, সেখানে তিনি প্রভাষক হিসাবে আইআইইউএম-এর দায়িত্বও পালন করেছিলেন। ১৯৮৯ সালে তিনি মিসরের তান শ্রী ডাঃ মুহাম্মদ আবদুল রউফের পরে আইআইইউমের দ্বিতীয় পরিচালক হিসাবে দায়িত্ব পালন করেন এবং ১৯৯৯ সাল পর্যন্ত দায়িত্ব পালন করেন। তার রেক্টারি চলাকালীন আইআইইউএম উচ্চ বিদ্যালয়ের মানসম্পন্ন মাদ্রাসা থেকে একটি বিশ্বমানের বিশ্ববিদ্যালয়ে উন্নীত হয়, যেখানে একটি নতুন ক্যাম্পাসে ১৫,০০০ শিক্ষার্থী ভর্তি হয়েছিল, যা কার্যকরী আধুনিক ইসলামী স্থাপত্যশাস্ত্রে একটি যুগান্তকারী হিসাবে বিবেচিত হয়।
তিনি আইআইইউএম-এ রক্টর হিসেবে যোগদেন। পরে আইআইটিতে যোগ দেন এবং তারপর এর চেয়ারম্যান হন।
সন ২০০০ সমস্যা
"সন ২০০০ সমস্যা" বা ওয়াইটুকে বা মিলেনিয়াম ত্রুটি বা ওয়াইটুকে ত্রুটি, এমন এক ধরনের ত্রুটি বা গ্লিচ যা কম্পিউটার যন্ত্রের 'তারিখ এবং সময়' এর একটি বিন্যাস জনিত সমস্যা। ওয়াইটুকে এর পূর্ণরূপ বাংলায় ২০০০ সাল। ২০০০ সালের পূর্বের কম্পিউটারগুলোতে কিংবা বিভিন্ন সফটওয়্যারে সাল গণনার জন্য শুধু শেষের দুটি সংখ্যা নেয়া হত।
যেমনঃ ১৯৯৩'র জন্য নেয়া হত ৯৩, ১৯৯৪'র জন্য নেয়া হত ৯৪। এর ধারাবাহিকতায় ৯৭, ৯৮, ৯৯ সনের পরে সয়ংক্রিয় ভাবে বসে যাবে ০০। যা আদতে ১৯০০ বোঝাবে। বিভিন্ন সফটওয়্যারের ডাটাবেইস এ সংখ্যাটিকে কীভাবে নিবে এবং ঘটনা বা তথ্য কীভাবে, কোন তারিখে সংরক্ষণ করবে তা নিয়ে ব্যপক সংশয় দেখা দিয়েছিল।
হাবি পুয়াদো
স্পেনীয় ফুটবল ক্লাব বার্সেলোনার যুব পর্যায়ের হয়ে খেলার মাধ্যমে পুয়াদো ফুটবল জগতে প্রবেশ করেছেন এবং পরবর্তীকালে কোর্নেয়া এবং এস্পানিওলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব এস্পানিওল বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; এস্পানিওল বি-এর হয়ে তিনি ৩ ম্যাচে ১টি গোল করেছেন। অতঃপর ২০১৮–১৯ মৌসুমে তিনি এস্পানিওলের মূল দলে যোগদান করেছেন। মাঝে তিনি রিয়াল সারাগোসার হয়ে খেলেছেন।
২০১৬ সালে, পুয়াদো স্পেন অনূর্ধ্ব-২০ দলের হয়ে স্পেনের বয়সভিত্তিক পর্যায়ে অভিষেক করেছিলেন। তিনি ২০১৯ সালে কাতালুনিয়ার হয়ে আন্তর্জাতিক পর্যায়ে অভিষেক করেছেন; কাতালুনিয়ার জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।
প্রারম্ভিক জীবন
হাবিয়ের পুয়াদো দিয়াস ১৯৯৮ সালের ২৫শে মে তারিখে স্পেনের বার্সেলোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
পুয়াদো স্পেন অনূর্ধ্ব-২০ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০২১ সালের ২৪শে মার্চ তারিখে স্লোভেনিয়া অনূর্ধ্ব-২১ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।
পদ্মাবত
পদ্মাবত (পূর্বে পদ্মাবতী নাম ছিল) ২০১৮ সালে মুক্তিপ্রাপ্ত ভারতীয় মহাকাব্যিক সময়ের নাট্য চলচ্চিত্র। এটি পরিচালনা করেন সঞ্জয় লীলা বনশালি। ছবিতে নাম ভূমিকায় (রানী পদ্মিনী) অভিনয় করেন দীপিকা পাড়ুকোন, পাশাপাশি শাহিদ কপূর মহারাওয়াল রতন সিং চরিত্রে এবং রনবীর সিং সুলতান আলাউদ্দিন খিলজি চরিত্রে অভিনয় করেন। এছাড়া অন্যান্য পার্শ্ব চরিত্রে অভিনয় করেন অদিতি রাও হায়দারি, জিম সর্ব, রাজা মুরাদ এবং অনুপ্রিয়া গোয়েঙ্কা। মালিক মুহম্মদ জায়সী রচিত পদ্মাবত (১৫৪০) মহাকাব্যের উপর ভিত্তি করে নির্মিত এই চলচ্চিত্রটিতে রাজপুত রাণী পদ্মাবতীর কাহিনীর বিবৃতি করে, যিনি খিলজি থেকে নিজেকে বাঁচাতে জওহর ব্রত (আত্মবলিদান) দেন।
inr 1900000000 নির্মাণ ব্যয়ে নির্মিত পদ্মাবত হলো এখনো পর্যন্ত নির্মিত সবচেয়ে ব্যয়বহুল ভারতীয় চলচ্চিত্রের মধ্যে একটি। প্রাথমিকভাবে ১ ডিসেম্বর ২০১৭ মুক্তির তারিখ নির্ধারিত হলেও, পদ্মাবত বহু বিতর্কের কারণে অনিশ্চিতভাবে বিলম্বিত করা হয়। ডিসেম্বরে কেন্দ্রীয় চলচ্চিত্র অনুমোদন পর্ষদ পাঁচটি পরিবর্তনের সাথে চলচ্চিত্রটি অনুমোদিত হয়, যার মধ্যে রয়েছে বহুরকমের দাবিত্যাগের যোগ এবং শিরোনামে একটি ছোট্ট পরিবর্তন। পদ্মাবত দ্বিমাত্রিক, ত্রিমাত্রিক এবং আইম্যাক্স ত্রিমাত্রিক বিন্যাসে ২৫ জানুয়ারি, ২০১৮ তারিখে মুক্তির দিন ধার্য করা হয়, ফলে এটি হয়ে ওঠে ভারতে মুক্তিপ্রাপ্ত প্রথম আইম্যাক্স ত্রিমাত্রিক চলচ্চিত্র।
সারসংক্ষিপ্ত
১৩শ শতাব্দীতে আফগানিস্তানে, খিলজি রাজবংশের জালাল উদ্দিন খিলজি দিল্লির সিংহাসনের দখল নেওয়ার জন্য পরিকল্পনা করেন। একই সময়ে তার ভাগ্নে আলাউদ্দিন খিলজি একটি গোটা উটপাখি নিয়ে আনেন যেখানে তাকে শুধুমাত্র উটপাখির চুল আনতে বলা হয়। এর বদলে, তিনি বিয়েতে জালালউদ্দিনের মেয়ে মেহরুনিসার হাত চান। তাদের বিয়ে সংগঠিত হয়, কিন্তু অনুষ্ঠানের রাতে, আলাউদ্দিন অন্য নারীর সাথে ব্যভিচারে জড়িত হয়ে যান। একজন রাজসভাসদ সেই ঘটনাকে সাক্ষী হন এবং আলাউদ্দিন দ্বারা নিহত হন। মেহরুনিসা বিয়ের সময় জেনে যান, যা তাকে আতঙ্কিত করে দেন।
জালাউদ্দিন দিল্লির সিংহাসন দখল করেন এবং আলাউদ্দিনকে একটি মঙ্গোল আক্রমণ আটকানোর জন্য পাঠানো হয়। আলাউদ্দিন সেটি করতে সক্ষম হন, কিন্তু দেবগিরিতে একটি অননুমোদিত আক্রমণ করেন। জালাউদ্দিন তার স্ত্রী এবং ভাগ্নে থেকে সিংহাসন দখল করার উচ্চাকাঙ্ক্ষার সমন্ধে জানতে পারেন। তিনি কারাতে আলাউদ্দিনের সাথে দেখা করতে ভ্রমণ করেন এবং তাকে ক্রীতদাস মলিক কাফুর উপহার হিসবে দেন। আলাউদ্দিনের কাছে জালাউদ্দিন আছে এবং তার মন্ত্রীরা তাকে (জালাউদ্দিন) হত্যা করে এবং নিজেকে নতুন সুলতান হিসেবে ঘোষণা দেন।
পদ্মাবতী রতন সিং-এর সাথে মেয়ারে ভ্রমণ করেন এবং রাজবংশীয় পুরোহিত, রাঘব চেতন দ্বারা আশীর্বাদ পান। চেতন রতন সিং এবং পদ্মাবতীকে একান্ত মুহূর্ত কাটানোর সময় দেখার জন্য ধরা পড়েন এবং রাজ্য থেকে তাড়িয়ে দেওয়া হয়। তিনি দিল্লিতে ভ্রমণ করেন এবং আলাউদ্দিনকে পদ্মাবতীর সৌন্দর্য সম্পর্কে যানান। আলাউদ্দিন (যিনি অসাধারণ সৌন্দর্য ছাড়া যেকোনো কিছু চান) রাজপুতদের দিল্লীতে নিমন্ত্রণ করেন, তার নিমন্ত্রণ প্রত্যাখ্যান করা হয়। রাগান্নিত হয়ে, তিনি রতন সিং-এর রাজধানী চিত্তরকে অবরুদ্ধ করেন। ছয় মাস ধরে অপেক্ষা করার পর এবং রাজ্য জয় করার তার চেষ্টায় তখনো ব্যর্থ, আলাউদ্দিন হোলির কারণে শান্তির নামে ছল করেন এবং চিত্তরে প্রবেশ করতে অনুমতি দেওয়া হয় যেখানে রতন সিং সাক্ষাৎ করেন। তিনি (আলাউদ্দিন) পদ্মাবতীকে দেখার জন্য বলেন। রাজপুতরা, তার উদ্দেশ্য জেনে, তাকে হুমকি দেন। রতন সিং আলাউদ্দিনের পদ্মাবতীকে দেখার অনুরোধটিকে অনুমোদন দেন, কিন্তু করেন শুধুমাত্র কিছু মুহূর্তের জন্য যেহেতু আলাউদ্দিনকে তার চেহারা দেখার থেকে প্রতিরোধ করা জন্য।
অভিনয়শিল্পী নির্বাচন
পদ্মাবত হলো সঞ্জয় লীলা বনশালির সাথে রনবীর সিং এবং দীপিকা পাড়ুকোন-এর মাঝে তৃতীয় একত্র-কার্য। এই ত্রয়ী আগেও গোলিয়োঁ কী রাসলীলা রাম-লীলা (২০১৩) এবং বাজীরাও মস্তানী (২০১৫)-তে কাজ করেছেন, যেখানে এই তিনজনের সাথে কপূরের এটি প্রথম চলচ্চিত্র। পূর্ববর্তী চলচ্চিত্রগুলি থেকে তাদের সহ-তারকা, প্রিয়াঙ্কা চোপড়ার আবার মুখ্য ভূমিকাটিতে অভিনয়ের বিবেচনা ছিল। জানুয়ারি ২০১৭-তে, এটি প্রতিবেদিত হয় যে এই চলচ্চিত্রে বনশালি সংক্ষিপ্ত উপস্থিতির জন্য চোপড়ার কাছে গিয়ে ছিলেন। কিন্তু এপ্রিল ২০১৭-তে, চোপড়া এই চলচ্চিত্রে তার জড়িত থাকাকে তিনি অস্বীকার করেন।
নির্মাণ ব্যয়
মুক্তি পাওয়ার সময় চলচ্চিত্রটির উপর ব্যয় করার কারণে, ভারত বক্স অফিস চলচ্চিত্রটিকে এর বাজেটে inr 2000000000 অতিক্রম করা প্রথম বলিউড চলচ্চিত্র হিসেবে ঘোষণা দেয়, যা এটিকে সর্বসময়ের সবচেয়ে ব্যয়বহুল হিন্দি চলচ্চিত্র হিসেবে গড়ে তুলে।
সঙ্গীত
চলচ্চিত্রের আবহ সঙ্গীতের সুর করেছেন সঞ্চিত বালহারা এবং গানের সুর করেছেন সঞ্জয় লীলা ভন্সালী। গীত রচনা করেছেন এ. এম. তুরাজ এবং সিদ্ধার্থ-গরীমা। টি-সিরিজ থেকে চলচ্চিত্রের সঙ্গীতের অ্যালবাম প্রকাশিত হয়। এতে ছয়টি গান রয়েছে। এর প্রথম গান "গুমার", যেখানে পাড়ুকোন চিত্তরগড় দুর্গের অভ্যন্তরে প্রতিলিপিত একটি সেটে ঐতিহ্যগত রাজস্থানি লোকনৃত্য করতে দেখা যায়, যা ২৫ অক্টোবর ২০১৭-তে মুক্তি পায়। এই চলচ্চিত্রের দ্বিতীয় গান "এখ দিল এখ জান", একটি প্রেম গাথা বৈশিষ্ট্যে রয়েছে পাড়ুকোন এবং শাহিদ কপূর, ১১ নভেম্বর ২০১৭-তে মুক্তি পায়। আর বাকি সাউণ্ডট্রেক ২১ জানুয়ারি ২০১৮-তে মুক্তি পায় যার মধ্যে রয়েছে অন্য চারটি গান: "খালিবালি", "নায়নোওয়ালে নে", "হোলি (মঙ্গলানী ও লাঙ্গার লোকগীতি)" এবং "বিন্তে দিল"।
বিতর্ক
চলচ্চিত্রটি প্রযোজনার সময় বিতর্কমূলক হয়ে ওঠে। শ্রী রাজপুত কার্নি সেনা এবং এর সদস্যসহ অনেক রাজপুত জাতিগত সংগঠন এর প্রতিবাদ করে এবং পরবর্তীতে চলচ্চিত্রের সেট ভাংচুর করে দাবি করে যে এই চলচ্চিত্র পদ্মাবতী, একজন রাজপুত রাণীকে খারাপভাবে প্রদর্শন করে। তারা এছাড়াও বনশালিকে একটি চলচ্চিত্রের সেটে লাঞ্ছিত করে। এই সেনা আরও সহিংসতার হুমকি দেয়। অক্টোবর ২০১৭-র রাতে মাসাই প্লাতেউ, কোলহাপুরে একটি দৃশ্য চিত্রগ্রহণ করা সময়, কিছু লোক হামলা করে এবং সেটে আগুন লাগিয়ে দেন, পশুপাখিদের ক্ষতিগ্রস্ত করেন এবং অনেক বস্ত্রগুলিকে নষ্ট করেন।
পদ্মাবত থেকে পার্থক্য
এই চলচ্চিত্রটি ১৫৪০-এ সুফি কবি মালিক মুহাম্মদ জাইসি দ্বারা রচিত মহাকাব্য পদ্মাবত থেকে অভিযোজিত। পদ্মাবত অনুযায়ী, আলাউদ্দিন খিলজি, দিল্লির সুলতান, চিত্তর দুর্গে অবরুধিত উদ্দেশ্য ছিল রাণী পদ্মিনীকে (চলচ্চিত্রে পদ্মাবতী হিসেবে অভিহিত) বন্দির দ্বারা ইচ্ছাপূরণ করা, যিনি রাজা রতন সেনের (চলচ্চিত্রে রতন সিং হিসেবে অভিহিত) রূপবান স্ত্রী, মেয়ারের রাজপুত শাসক। খিলজির রতন সিং-এর রাজধানী চিত্তরকে সফলভাবে বন্দি করার পর, মুসলিম শাসক থেকে নিজ সম্মান বাঁচানোর জন্য পদ্মাবতী জওহর (আত্মবলিদানের রাজপুত প্রথা) দেন।
ভ্যালেন্টিনা ফিগুয়েরা
লর্ডেস ভ্যালেন্টিনা ফিগুয়েরা মোরালেস (জন্ম ১৬ জুন ২০০০, পুয়ের্তো লা ক্রুজ, ভেনেজুয়েলায়) একজন ভেনেজুয়েলীয় সুন্দরী, যিনি মিস গ্র্যান্ড ইন্টারন্যাশনাল ২০১৯ -এ ভেনেজুয়েলার প্রতিনিধিত্ব করেছিলেন এবং খেতাব জিতেছিলেন। তিনিই প্রথম ভেনিজুয়েলীয় নারী, যিনি মিস গ্র্যান্ড ইন্টারন্যাশনাল খেতাব জিতেন।
ব্যক্তিগত জীবন
ফিগুয়েরার জন্ম ১৬ জুন, ২০০০-এ ভেনেজুয়েলার পুয়ের্তো লা ক্রুজে। তিনি একজন মডেল এবং পুয়ের্তো লা ক্রুজের সান্তিয়াগো মারিনো পলিটেকনিক ইউনিভার্সিটি ইনস্টিটিউটের একজন স্থাপত্যবিদ্যার শিক্ষার্থী।
মিস গ্র্যান্ড ইন্টারন্যাশনাল ২০১৯
২৭ মার্চ, ২০২১-এ, থাইল্যান্ডের ব্যাংককে, ফিগুয়েরা মার্কিন যুক্তরাষ্ট্রের আবেনা অ্যাপিয়াকে তার উত্তরসূরি হিসাবে মুকুট পরিয়েছেন।
ফাস্টলেন (২০১৬)
ফাস্টলেন একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০১৯ সালের ১০শে মার্চ তারিখে মার্কিন যুক্তরাষ্ট্রের ওহাইওর ক্লিভল্যান্ডের কুইকেন লোনস এরিনায় অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি ফাস্টলেন কালানুক্রমিকের অধীনে প্রচারিত দ্বিতীয় অনুষ্ঠান ছিল।
প্রাক-প্রদর্শনে একটিসহ মূল অনুষ্ঠান মিলিয়ে মোট ১০টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে রোমান রেইন্স রেসলম্যানিয়া ৩১-এ ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে ট্রিপল এইচের প্রতিদ্বন্দ্বী নির্ধারণী ম্যাচে ডিন অ্যামব্রোজ এবং ব্রক লেজনারকে হারিয়েছে। অন্যান্য শীর্ষস্থানীয় ম্যাচে, এজে স্টাইলস ক্রিস জেরিকোকে, শার্লট ডাব্লিউডাব্লিউই ডিভাস চ্যাম্পিয়নশিপ ম্যাচে ব্রি বেলাকে এবং কেভিন ওয়েন্স ডাব্লিউডাব্লিউই আন্তঃমহাদেশীয় চ্যাম্পিয়নশিপ ম্যাচে ডলফ জিগলারকে হারিয়েছে।
আল হুশা জেলা
আল হুশা জেলা হল ইয়েমেনের ধলে গভর্নরেটের একটি জেলা। ২০০৩ সালের হিসাবে এ জেলার জনসংখ্যা ৬০১৭৮ জন।
পিটার মে
পিটার বার্কার হাওয়ার্ড মে, সিবিই (Peter May; জন্ম: ৩১ ডিসেম্বর, ১৯২৯ - মৃত্যু: ২৭ ডিসেম্বর, ১৯৯৪) বার্কশায়ারের রিডিং এলাকায় জন্মগ্রহণকারী বিখ্যাত ও শৌখিন ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যানের দায়িত্ব পালন করেছেন।
ঘরোয়া কাউন্টি ক্রিকেটে সারে ও কেমব্রিজ বিশ্ববিদ্যালয় দলের প্রতিনিধিত্ব করেছেন পিটার মে। ১৯৫০-এর দশকে সর্বাপেক্ষা ধারাবাহিক ও প্রতিভাবান ইংরেজ ক্রিকেটার হিসেবে কাউন্টি ও ইংল্যান্ডের টেস্ট দলে ভূমিকা রেখেছেন। বিশ্বযুদ্ধ পরবর্তী সময়কালে তাকে ইংল্যান্ডের সেরা খেলোয়াড় হিসেবে মনে করা হয়ে থাকে।
খেলোয়াড়ী জীবন
চার্টারহাউজ ও পেমব্রোক কলেজে অধ্যয়ন করেন পিটার মে। উভয় প্রতিষ্ঠানে অধ্যয়নরত অবস্থায়ই তিনি তার সহজাত ব্যাটিং প্রতিভার স্বাক্ষর রেখেছেন।
১৯৫১ মৌসুমে হেডিংলিতে সফরকারী দক্ষিণ আফ্রিকা দলের বিপক্ষে অংশগ্রহণের মাধ্যমে তার টেস্ট অভিষেক ঘটে। ঐ টেস্টে তিনি চমৎকার শতরান (১৩৮) তোলেন। এরপর থেকেই তিনি নিয়মিতভাবে ইংল্যান্ড দলের সদস্য ছিলেন।
১৯৫৪-৫৫ মৌসুমে অস্ট্রেলিয়া সফরে সবিশেষ কৃতিত্বের স্বাক্ষর রাখেন পিটার মে। বিল জনস্টনের নেতৃত্বাধীন অস্ট্রেলিয়া দলকে রুখে দিতে সক্ষম হন। ১৯৫৪-৫৫ ও ১৯৫৬ মৌসুমে ইংল্যান্ডের সর্বোচ্চ রানের অধিকারী ছিলেন তিনি।
অধিনায়কত্ব
অধিনায়ক হিসেবে তিনি কঠোর অনুশাসনে দলে ভূমিকা রেখেছেন। কিন্তু অনেক সময় অনমনীয় ছিলেন যা সহজাত নেতৃত্বের বিরুদ্ধে ছিল। তবে, ১৯৫৮-৫৯ মৌসুমে তিনি বেশ রক্ষণাত্মক ভঙ্গীমায় ও আত্মসমর্পণমূলক অবস্থায় রিচি বেনো’র দলের কাছে পরাজিত হন। যেখানে ব্যাটসম্যানেরা আউট হতে উদগ্রীব, সেখানে তিনি রান বাঁচানোর চেষ্টায় তৎপরতা দেখিয়েছেন। ইয়ান মেকিফের প্রশ্নবোধক বোলিংয়ের মুখোমুখি হয়ে প্রথম টেস্টের ধ্বংসাত্মক বিপর্যয়ের পর আনুষ্ঠানিকভাবে অভিযোগ করেন যে তা অখেলোয়াড়ীসুলভ আচরণ। অস্ট্রেলিয়া সফরের পর নিউজিল্যান্ডকে ১-০, ভারতকে ৫-০ ও ওয়েস্ট ইন্ডিজ সফরে ১-০ ব্যবধানে সিরিজ জয়ে নেতৃত্বে দেন। ১৯৬১ মৌসুমে ২-১ ব্যবধানে অস্ট্রেলিয়ার কাছে পরাজয়ের পর দূর্বল স্বাস্থ্যের কারণে অবসর নিতে বাধ্য হন। তার অধিনায়কত্বের পরিসংখ্যান হচ্ছে ৪১ টেস্টে ২০ জয়, ১০ পরাজয় ও ১১ ড্র। কেবলমাত্র রিচি বেনো তাকে টেস্ট সিরিজে পরাজিত করতে পেরেছিলেন।
মূল্যায়ন
দ্বিতীয় বিশ্বযুদ্ধের পর তাকে ইংল্যান্ডের ক্রিকেট ইতিহাসে সর্বাপেক্ষা সফলতম ব্যাটসম্যান হিসেবে চিত্রিত করা হয়ে থাকে। তার লম্বাটে ও শক্তিশালী দৈহিক গড়নে নিখুঁত ভঙ্গীমায় সপাটে ব্যাটিং চালানো ও স্ট্রোকের ফুলঝুঁড়িতে দর্শকেরা মুগ্ধ হয়ে যেতেন। অধিনায়কের ন্যায় দায়িত্বশীল ভূমিকায় অবস্থান করে ব্যাটিংয়ের উত্তরণ ঘটিয়েছেন। অধিনায়ক অবস্থায় তার গড় ছিল ৫৪.০৩। ১৯৫৭ মৌসুমে সফরকারী ওয়েস্ট ইন্ডিজের প্রথম ইনিংসে ২৮৮ রানে এগিয়ে থাকা অবস্থায় তিনি নিজস্ব সর্বোচ্চ অপরাজিত ২৮৫* রান তোলেন। তার এ সংগ্রহটি পরবর্তীতে ১৯৯০ সালে ইংরেজ অধিনায়ক গ্রাহাম গুচের ৩৩৩ রানের পূর্ব পর্যন্ত শীর্ষে ছিল। এ রান তোলার সময় কলিন কাউড্রেকে (১৫৪) সাথে নিয়ে ৪১১ রানের জুটি গড়েন যা ইংল্যান্ডের যে-কোন উইকেট জুটিতে সর্বোচ্চ সংগ্রহ। কেবলমাত্র ওয়েস্ট ইন্ডিয়ান স্পিনার সনি রামাদিন বোলিংয়ে প্রভাব বিস্তার করতে পেরেছিলেন।
১৯৫৬ মৌসুমে অ্যাশেজ সিরিজে নিম্নমুখী রান প্রবণতা লক্ষ্য করা যায়। তা স্বত্ত্বেও তিনি ৯০.৬০ গড়ে ৪৫৩ রান তুলেছিলেন। ঐ সিরিজে কেবলমাত্র একবারই পঞ্চাশের নিচে (৪৩) রান তুলেছিলেন। যদিও তিনি নিজেকে উচ্চ শিক্ষিত শৌখিন ও ভদ্রলোক হিসেবে দাবী করেছেন; তা স্বত্ত্বেও তিনি উপলদ্ধি করতে পেরেছিলেন যে, ইংরেজ ক্রিকেটে প্রাচীন শ্রেণীপ্রথা ক্রমশঃ ভেঙ্গে পড়ছে। লেন হাটনের নেতৃত্বে শৌখিন ও পেশাদারী ক্রিকেট একীভূত হতে থাকে। তিনি দলের বিশ্বস্ততার প্রতীক ছিলেন ও সর্বক্ষণই অন্য খেলোয়াড়দেরকে সহায়তা করতে এগিয়ে আসতে সচেষ্ট ছিলেন।
অবসর
১৯৫০-এর দশকের শেষার্ধ্বে গুরুতর অসুস্থ থাকায় তাকে আন্তর্জাতিক ক্রিকেট থেকে অবসর নিতে বাধ্য হতে হয়। ১৯৬৩ সালে প্রথম-শ্রেণীর ক্রিকেট থেকে অবসর নেন তিনি। উইলিস ফাবের ডুমাস (বর্তমানে উইলিস গ্রুপ) বীমা প্রতিষ্ঠানে চাকরি নেন।
১৯৮২ সালে তৎকালীন ইংল্যান্ড দল নির্বাচকমণ্ডলীর সভাপতি অ্যালেক বেডসারের পদত্যাগের পর তিনি সাত বছর সভাপতির দায়িত্ব পালন করেন। ১৯৮৮ সালের গ্রীষ্মকাল পর্যন্ত তুখোড় চারজন অধিনায়কের উপর কর্তৃত্ব চালান। ১৯৮৯ মৌসুমের অ্যাশেজ সিরিজে ডেভিড গাওয়ারের অধিনায়কত্বে শোচনীয় পরাজয়কে গুরুতর ভুল হিসেবে ধরা হয়। এরফলে মে’কে এ পদ থেকে প্রত্যাহার করা হয়। তিনি মেরিলেবোন ক্রিকেট ক্লাবেরও সভাপতি ছিলেন। ১৯৯৫ থেকে ১৯৯৬ পর্যন্ত সারে ক্রিকেট ক্লাবে তাঁকে মরণোত্তর সভাপতি পদে মনোনীত করা হয়।
সম্মাননা
১৯৫২ সালে উইজডেন কর্তৃক তাঁকে বর্ষসেরা ক্রিকেটার ঘোষণা করা হয়। ৯ জুলাই, ২০০৯ তারিখে তাঁকে মরণোত্তর আইসিসি ক্রিকেট হল অব ফেমে অন্তর্ভুক্ত করা হয়। তাঁর সম্মানার্থে সারের দি ওভালে ‘পিটার মে এনক্লোজার’ নামে একটি স্ট্যান্ডের নামকরণ করা হয়।
ব্যক্তিগত জীবন
ব্যক্তিগত জীবনে বিবাহিত ছিলেন। ১৯৫৯ সালে ইংল্যান্ডের সাবেক অধিনায়ক হ্যারল্ড জিলিগানের কন্যা ভার্জিনিয়া জিলিগানের সাথে বৈবাহিক সম্পর্ক স্থাপন করেন। তাদের সংসারে চার কন্যা ছিল। ২৭ ডিসেম্বর, ১৯৯৪ তারিখে মস্তিষ্কের রক্তক্ষরণে হ্যাম্পশায়ারের লিপহুকে তার দেহাবসান ঘটে। মৃত্যুর চারদিন পূর্বে তিনি তার ৬৫তম জন্মদিন উদযাপিত করেছিলেন।
বম্বে স্টক এক্সচেঞ্জ
বিএসই লিমিটেড পূর্বে বম্বে স্টক এক্সচেঞ্জ লিমিটেড নামে পরিচিত, এটি একটি ভারতীয় স্টক এক্সচেঞ্জ যা দালাল স্ট্রিটে অবস্থিত।
মাইলফলক
নিম্নলিখিত ভারতীয় স্টক মার্কেট ইতিহাসের মাধ্যমে সেনসেক্সের উত্থানের একটি টাইমলাইন।
যাইহোক, এটি 5 নভেম্বর 2010 পর্যন্ত ছিল না যে সেনসেক্স 21,004.96 এ বন্ধ হয়েছিল, 21,000 পয়েন্টের উপরে প্রথম বন্ধের জন্য। এই রেকর্ডটি প্রায় তিন বছর ধরে দাঁড়াবে, 30 অক্টোবর 2013 পর্যন্ত, যখন সেনসেক্স 21,033.97 পয়েন্টে বন্ধ হয়েছিল।
ফারজানা রাজা
ফারজানা রাজা একজন পাকিস্তানি মহিলা রাজনীতিবিদ, যে বেনজির আয় সহায়তা কর্মসূচির সভাপতি হিসেবে দায়িত্ব পালন করছেন। এছাড়া তিনি পাকিস্তান জাতীয় পরিষদের সদস্য ছিলেন।
প্রাথমিক জীবন
ফারজানা ১৯৭০ সালের ২ ফেব্রুয়ারি জন্মগ্রহণ করেন। তিনি পীর ইলাহি বক্স এর নাতনি। তিনি রাওয়ালপিন্ডির চাকলালা সরকারি বিদ্যালয়ে প্রাথমিক শিক্ষা এবং ভিকারুননিসা কলেজ থেকে মাধ্যমিক শিক্ষা শেষ করেন। তিনি ১৯৮৯ সালে পাঞ্জাব বিশ্ববিদ্যালয় থেকে স্নাতক ডিগ্রি অর্জন করেন।
রাজনৈতিক জীবন
২০০২ সালের পাকিস্তানের সাধারণ নির্বাচনে ফারজানা পাকিস্তান পিপলস পার্টির মনোনীত প্রার্থী হিসেবে পাঞ্জাব প্রাদেশিক পরিষদের সদস্য নির্বাচিত হন। তিনি সংরক্ষিত নারী আসনের সদস্য নির্বাচিত হয়েছিলেন।
২০০৮ সালের নির্বাচনে তিনি পাকিস্তান পিপলস পার্টির মনোনয়নে পাকিস্তান জাতীয় পরিষদের সদস্য নির্বাচিত হয়েছিলেন। তিনি সংরক্ষিত নারী আসনের জন্য সদস্য নির্বাচিত হয়েছিলেন। ২০০৮ সালে ফারজানা বেনজির আয় সহায়তা কর্মসূচির সভাপতি নির্বাচিত হন।
শ্রীরামপুর লোকসভা কেন্দ্র
শ্রীরামপুর লোকসভা কেন্দ্র হল ভারতের ৫৪৩টি সংসদীয় কেন্দ্রের মধ্যে অন্যতম। পশ্চিমবঙ্গের শ্রীরামপুরকে কেন্দ্র করে এই নির্বাচনী কেন্দ্রটি গঠিত। ২৭ নং শ্রীরামপুর লোকসভা কেন্দ্রের অন্তর্গত পাঁচটি বিধানসভা কেন্দ্র হুগলি জেলায় অবস্থিত এবং দুইটি হাওড়া জেলায় অবস্থিত।
যুগান্তর পত্রিকা
যুগান্তর পত্রিকা ছিলো যুগান্তর দলের মুখপত্র। ১৯০৬ সালের ১৮ মার্চ প্রথম যুগান্তর পত্রিকা প্রকাশ হয়। জাতীয়তাবাদী পত্রিকা যুগান্তরের সম্পাদক ছিলেন বিপ্লবী ভূপেন্দ্রনাথ দত্ত। লেখকদের মধ্যে ছিলেন উপেন্দ্রনাথ বন্দ্যোপাধ্যায়, দেবব্রত বসু, অবিনাশচন্দ্র ভট্টাচার্য, বারীন্দ্রকুমার ঘোষ, কিরণচন্দ্র মুখোপাধ্যায়, চারুচন্দ্র রায় প্রমুখ। ওই সময় যুগান্তর পত্রিকার লেখা হতে অগ্নিস্ফুলিঙ্গ বাহির হতো। যুগান্তর পত্রিকা ঐ সময় খুব জনপ্রিয় ছিলো। সরকার যুগান্তর পত্রিকা বন্ধ করে দিয়েছিলো, কিন্তু যুগান্তর বন্ধ হয় নাই, গোপনে বের হয়েছে। সকল দলের লোকই যুগান্তর পত্রিকা নিজের মতো করে প্রচার করতো।
শ্রীরামপুর লোকসভা কেন্দ্র
বিধানসভা কেন্দ্রসমূহ
ভারতের সীমানা পুনর্নির্ধারণ কমিশনের নির্দেশিকা অনুসারে পশ্চিমবঙ্গ এর শ্রীরামপুর লোকসভা কেন্দ্রে ২০০৬ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত:
পূর্বে নিম্নলিখিত বিধানসভা কেন্দ্রগুলি যাদবপুর লোকসভা কেন্দ্রের অন্তর্গত ছিল:
সাধারণ নির্বাচন, ১৯৫১-২০১৯
বেশিরভাগ প্রতিযোগিতা ছিল বিভিন্ন ধরনের।তবে, কেবল বিজয়ী এবং রানারআপের নিচে উল্লেখ করা হয়েছে:
প্রিয়া শেঠী
প্রিয়া শেঠি ভারতীয় জনতা পার্টির একজন রাজনৈতিক নেতা এবং জম্মু ও কাশ্মীর সরকারের একজন প্রতিমন্ত্রী। তিনি জম্মু ও কাশ্মীর বিজেপি মহিলা মোর্চার সভাপতি ছিলেন।
টিন টাইটান্স গো! (টিভি ধারাবাহিক)
280px|thumb|টিন টাইটান্স এর চরিত্রসমূহ
একটি নতুন অ্যানিমেশন রীতির স্পিন-অফ হিসেবে টিন টাইটান্স গো! এর নাম ঘোষণা করা হয়েছে, যদিও ধারাবাহিকটির সাথে পূর্ববর্তী ধারাবাহিকের কিংবা ডিসি কমিক্স ফ্র্যাঞ্চাইজের কোনও মাধ্যমের সাথে উল্লেখযোগ্য সম্পর্ক নেই। ধারাবাহিকটির পটভূমিতে অনেক ডিসি চরিত্রের অনুল্লেখ্য উপস্থিতি উল্লেখ করা যায়। মূল ধারাবাহিকের প্রধান কণ্ঠাভিনেতারা তাদের নিজেদের চরিত্রে পুনরায় কণ্ঠ প্রদানের জন্য ফিরে আসেন। এই ধারাবাহিকে কিশোর টাইটানদের কার্যকলাপ অন্বেষণ করা হয়েছে।
জুলাই ২৮, ২০১৬ তারিখে ধারাবাহিকটির একটি চতুর্থ মৌসুম পুনরারম্ভ করার সিদ্ধান্ত নিয়ে অক্টোবর ২০, ২০১৬ তারিখে মুক্তি দেওয়া হয়। টিন টাইটান্স গো! টু দ্য মুভিজ নামে একটি কাহিনি-চিত্র জুলাই ২৮, ২০১৮ তারিখে থিয়েটারে মুক্তি দেওয়ার জন্য তালিকাভুক্ত করা হয়েছে, যেখানে উইল আর্নেট এবং ক্রিশ্চেন বেল অতিথি চরিত্রে কণ্ঠ প্রদান করবেন।
মূল ধারণা
টিন টাইটান্স গো! একটি অ্যানিমেটেড ধারাবাহিক যা জাম্প সিটিতে অবস্থানকারী কিশোর টাইটানদের অভিযান অনুসরণ করে। তারা নিজেদের কৈশোর সামলে চললেও পৃথিবীকে বিপদ থেকে রক্ষা করে না। বেশিরভাগ সুপারহিরো ধারাবাহিকের থেকে এই ধারাবাহিকটি অনেকটা ব্যতিক্রম, এটি অনেকটা কৌতুকপ্রদ, উন্মত্ত এবং হাস্যরসাত্মক - যেমন, একটি কৌতুক থেকে নতুন বিপদ সৃষ্টি হয়, ব্যাটমোবাইল ধ্বংস করার পর ড্রাইভিং লাইসেন্স অর্জনের চেষ্টা করা হয় কিংবা শত্রুর বিরুদ্ধে যুদ্ধ করার সময় নোংরা পোশাক ধোওয়া হয়। শোটি নিয়মিতই মূল ধারাবাহিকের চরিত্রগুলোকে ফলাও করে উপস্থাপন করে। এটি জাস্টিস লিগ, সাথে ব্যাটম্যান ও কমিশনার গর্ডনের অনুল্লেখ্য উপস্থিতিসহ ডিসি ইউনিভার্সের বিভিন্ন বিষয়বস্তু বিশদভাবে সংযুক্ত করে।
শোটি সম্পূর্ণ ডিসি লাইব্রেরি সংক্রান্ত কৌতুক দ্বারা সাজানো হয়েছে, যারমধ্যে অনেক চরিত্রের উপস্থিতি মাত্র এক মূহুর্তের জন্য।
চলচ্চিত্র
সেপ্টেম্বর ২৫, ২০১৭ তারিখে ওয়ার্নার ব্রোস. পিকচার্স এবং ওয়ার্নার অ্যানিমেশন গ্রুপ একটি কাহিনি-চিত্র অভিযোজনের ঘোষণা দেয়, যা জুলাই ২৭, ২০১৮ তারিখে মুক্তি দেওয়া হবে। ''টিন টাইটান্স গো! টু দ্য মুভিজ'' নামের চলচ্চিত্রটির লেখক হবেন ধারাবাহিকটির প্রযোজক অ্যারন হোরভাথ ও মাইকেল জেলেনিক, এবং পরিচালক হবেন হোরভাথ ও সহকর্মী প্রযোজক পিটার রিডা মাইচেল। প্রধান কণ্ঠাভিনেতারা তাদের নিজ চরিত্রে পুনরায় কণ্ঠ প্রদান করবেন, সাথে উইল আর্নেট এবং ক্রিশ্চেন বেলও কণ্ঠ প্রদান করবেন।
রোসাংগিরী বালিকা উচ্চ বিদ্যালয়
রোসাংগিরী বালিকা উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
অবস্থান
প্রতিষ্ঠানটি চট্টগ্রাম জেলার ফটিকছড়ি উপজেলার রোসাংগিরী ইউনিয়নে অবস্থিত।
অবকাঠামো
বিদ্যালয় ভবনটি একটি দ্বিতল ভবন।
কার্যক্রম
এটি একটি বালিকা মাধ্যমিক বিদ্যালয়।
কালিয়াচক ১ সমষ্টি উন্নয়ন ব্লক
কালিয়াচক ১ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর কালিয়াচক।
গ্রাম পঞ্চায়েত
কালিয়াচক ১ ব্লকের গ্রামীণ এলাকা ১৫ টি গ্রাম পঞ্চায়েত নিয়ে গঠিত। আলিনগর, গয়েশবাড়ী, কালিয়াচক -২, সিলমপুর -২, আলীপুর ১, জালালপুর, মোজাম্পপুর, সুজাপুর, আলীপুর -২, জালুয়াবাধাল, নাওদা-যদুপুর, বামগ্রাম-মাশিমপুর, কালিয়াচাক ১, শিলমপুর ১, আলিনগর
জনপরিসংখ্যান
২০১১ সালের জনগণনা অনুসারে, কালিয়াচক ১ সমষ্টি উন্নয়ন ব্লকের জনসংখ্যা ৩৯২,৫১৭। এর মধ্যে ২৬৯,০৫৮ জন গ্রাম্য বাসিন্দা ও ১২৩,৪৫৯ জন শহুরে বাসিন্দা। এবং ২০০,৪৫১ জন পুরুষ ও ১৯২,০৬৬ জন মহিলা।
সাক্ষরতা
২০১১ সালের জনগণনা অনুসারে কালিয়াচক ১ ব্লকের ৩৯২,৫১৭ জনের মধ্যে ২১৩,০৪১ জন সাক্ষর। তার মধ্যে ১১৩,৫৭০ জন পুরুষ ও ৯৯,৪৭১ জন মহিলা।
ঘাঘরা, পশ্চিম মেদিনীপুর
ঘাঘরা ভারতের পশ্চিমবঙ্গ প্রদেশের ঝাড়গ্রাম জেলায় অবস্থিত একটি পর্যটন কেন্দ্র ৷এখানে জঙ্গলের মধ্যে একটি পাহাড়ি ঝর্ণা আছে ৷ স্থানটি আদিবাসী অধ্যুসিত ঘন জঙ্গলে ঘেরা প্রত্যন্ত গ্রামে অবস্থিত ৷ বাসের চল নেই ৷ এখানে কোনো থাকার ব্যবস্থা নেই ৷ এখান থেকে ৯ কিমি দূরে অবস্থিত বেলপাহাড়ী গ্রাম পর্যন্ত বাস চলাচল করে ৷ বেলপাহাড়ী থেকে ঘাঘরা এই ৯ কিমি পথ জীপ ভাড়া করে আসা যায় ৷ অনেক পর্যটক জঙ্গলের ভেতর দিয়ে ৬ কিমি ট্রেক করে সংক্ষিপ্ত পথেও বেলপাহাড়ী থেকে ঘাঘরা আসেন ৷ ঘাঘরার প্রাকৃতিক সৌন্দর্য অসাধারণ ৷ বেলপাহাড়ী সড়কপথে মেদিনীপুর ও খড়গপুর শহরের সাথে যুক্ত ৷ বর্তমানে চরমপন্থী নকসাল সংগঠন বেলপাহাড়ীতে সক্রিয় হবার পর থেকে ঘাঘরাতে পর্যটকের সংখ্যা অনেক কমে গেছে ৷
তরপুরচণ্ডী ইউনিয়ন
তরপুরচণ্ডী বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
আয়তন
তরপুরচণ্ডী ইউনিয়নের আয়তন ২,৫০১ একর।
জনসংখ্যার উপাত্ত
২০১১ সালের পরিসংখ্যান অনুযায়ী তরপুরচণ্ডী ইউনিয়নের জনসংখ্যা ১২,০৪৪ জন। এর মধ্যে পুরুষ ৫,৮০৩ জন এবং মহিলা ৬,২৪১ জন। মোট পরিবার ২,৪৯১টি।
অবস্থান ও সীমানা
চাঁদপুর সদর উপজেলার মধ্যাংশে তরপুরচণ্ডী ইউনিয়নের অবস্থান। এ ইউনিয়নের উত্তরে কল্যাণপুর ইউনিয়ন, পূর্বে মৈশাদী ইউনিয়ন, দক্ষিণ-পূর্বে বাগাদী ইউনিয়ন, দক্ষিণে বালিয়া ইউনিয়ন, দক্ষিণ-পশ্চিমে চাঁদপুর পৌরসভা এবং পশ্চিমে মেঘনা নদী ও রাজরাজেশ্বর ইউনিয়ন অবস্থিত।
প্রশাসনিক কাঠামো
তরপুরচণ্ডী ইউনিয়ন চাঁদপুর সদর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী তরপুরচণ্ডী ইউনিয়নের সাক্ষরতার হার ৫৯%।
হাট-বাজার
ওয়ারলেস বাজার
পঞ্চ ঈশ্বরম
নাগা রাজ্যের (নয়নার) রাজকীয় স্থপতিরা প্রাথমিক নির্মাণ করেছিলেন । প্রতিটি কোভিলের শিব লিঙ্গগুলি রাবণের স্থাপনা হিসাবে রেকর্ড করা হয়েছে, যখন তার বংশধরদের একজন প্রাচীন যক্ষ রাণী কুভেনি ঈশ্বরের ভক্ত ছিলেন। অবশেষে, কোভিলরা তাদের নিজ নিজ জেলায় তাদের ধ্রুপদী যুগের রাজধানীগুলির আন্তর্জাতিক কেন্দ্রবিন্দুতে পরিণত হয়েছিল, এশিয়া জুড়ে তাদের নিজস্ব ঐতিহাসিক রেকর্ড, ঐতিহ্য এবং ব্যাপক প্রভাব বজায় রেখেছিল। অগস্ত্য, রাম, রাবণ এবং অর্জুনের মতো মূর্তিগুলি - স্থান পুরাণে মন্দিরগুলির সাথে বৈশিষ্ট্যযুক্ত, স্থানীয় মানমিয়াম, মহাভারত এবং রামায়ণ - এই মন্দিরগুলিতে প্রদর্শিত হয়, যদিও সাম্প্রতিক গবেষণাগুলি মন্দিরগুলির প্রাক-বৈদিক উত্সের দিকে নির্দেশ করে, যা ভক্তদের প্রাকৃতিক দুর্যোগ থেকে রক্ষা করার জন্য নির্মিত হয়েছিল ।
শ্রীলঙ্কায় পর্তুগিজ ঔপনিবেশিক আমলে পঞ্চ ঈশ্বরমগুলি লুট ও ধ্বংস করা হয়েছিল এবং ২১ শতক পর্যন্ত প্রাথমিকভাবে পল্লব নির্মাণের ব্যাপক ধ্বংসাবশেষ খুঁজে পাওয়া গেছে। এরপর থেকে বেশিরভাগ মন্দিরই পুনরুদ্ধার করা হয়েছে। তাদের কমপ্লেক্সে বিস্তৃত বেলেপাথরের লিন্টেল এবং পেডিমেন্ট, জটিল কালো গ্রানাইট খোদাই, লম্বা গোপুরাম এবং পাথরের মূর্তি রয়েছে। ভিত্তিমূলক স্টেলসথাকে এবং শিলালিপি ধারণ করে। একই নয়নার ইঞ্জিনিয়ারদের দ্বারা কৃষি ও সেচের জন্য স্নানের পুকুর এবং লেকের ট্যাঙ্কগুলি একটি সাধারণ বৈশিষ্ট্য।
১৮৩২ সালে পঞ্চ ঈশ্বরমের প্রাচীন বিজ্ঞান, সাহিত্য, চারুকলা রীতিনীতি এবং নগর শাসন সম্পর্কে একটি গবেষণা অভিযান চলছিল, যা দ্য অ্যাথেনিয়াম প্রকাশ করেছিল। ১৯১৭ সালে ডক্টর পল ই. পিয়েরিস নামের একজন পণ্ডিত ও ঐতিহাসিক রয়্যাল এশিয়াটিক সোসাইটির (সিলন শাখা) এক সভায় ঘোষণা করেছিলেন যে: "Long before the arrival of Vijaya there was in Lanka five recognised Ishwarams of Shiva which claimed and received adoration of all India".
জনপ্রিয় সংস্কৃতি
মন্দিরগুলি থিরু কেথেশ্বরমে বিখ্যাত কর্নাটিক কণ্ঠশিল্পী নাগেশ্বরী ব্রহ্মানন্দের কাছ থেকে একটি ভাল প্রাপ্ত পারফরম্যান্স সহ বেশ কয়েকটি সঙ্গীত, নৃত্য এবং নাটকীয় পারফরম্যান্সের আয়োজন করেছে। ভারতনাট্যম নৃত্যনাট্যের বাদ্যযন্ত্র "পাঞ্চা ঈশ্বরামস অফ লঙ্কা" ১৯৯৯ সালের অক্টোবরে লন্ডন বিশ্ববিদ্যালয়ের লোগান হলে একটি দুই অংশের কনসার্টের দ্বিতীয় হিসাবে আত্মপ্রকাশ করা হয়েছিল । প্রযোজনাটি পাঁচটি মন্দিরের বর্ণনাকে মঞ্চে নিয়ে আসে, যেমনটি সেই সময়ে ইতিহাসবিদ এস. অরুমুগাম এবং অধ্যাপক কে. কৈলাসনাথ কুরুক্কল যিনি কনসার্টটি উপস্থাপন করেছিলেন। প্রস্তর নন্দী ও লিঙ্গ উন্মোচনের পর শ্রুতি লায়া সঙ্গম দ্বারা প্রবর্তিততেনাভারম কমপ্লেক্সের, এর সঙ্গীত ও গানের সুর করেছেন কর্ণাটিক বেহালাবাদক লালগুড়ি জয়রামন, লিখেছেন জয়রামন এবং প্রফেসর ভা ভে সুব্রামানিয়াম, এবং কোরিওগ্রাফ করেছেন বিজয়লক্ষ্মী কৃষ্ণস্বামী। প্রযোজনাটি জয়রামন তার শিষ্যদের সাথে বেহালায় পরিবেশন করেছিলেন । এটি সমালোচকদের দ্বারা প্রশংসিত এবং একটি বিশাল দর্শক প্রিয় ছিল. জয়রামন প্রযোজনার পর দর্শকদের সাথে কথোপকথন করেছিলেন, যাদের বেশিরভাগই প্রবাসী শ্রীলঙ্কা প্রবাসী তামিল ছিলেন।
রামনাথস্বামী মন্দির
প্রাচীন শ্রীলঙ্কার তীরে আরও দুটি শিব মন্দির পঞ্চ ঈশ্বরামের পাশাপাশি উচ্চ পবিত্রতায় স্থান পেয়েছে। জাফনা রাজা জেয়াভিরা সিনকায়ারিয়ান এবং গুনাভিরা সিনকাইয়ারিয়ান দ্বারা সম্প্রসারিত কোনেশ্বরম এবং তেনাভারমের সাথে যুক্ত ও কলিঙ্গ মাঘের সাথে সংযুক্ত রামানাথপুরম জেলার রামেশ্বরম রামনাথস্বামী কোভিল, যা এখন ভারতের তামিলনাড়ুর অংশ, কিন্তু আগে জাফনার সার্বভৌমত্বের অধীনে ছিল।
তানতোন্দ্রেশ্বরম মন্দির
তানতোন্দ্রেশ্বরম মন্দির বাট্টিকালোয়া জেলার কোক্কাদিচ্চোলাই এ অবস্থিতি। এটি কলিঙ্গ মাঘ দ্বারা পবিত্র করা হয়েছিল, যা মাত্তাকাল্লাপ্পু মানমিয়ামেও উল্লেখ আছে।
কুড়চি
কুড়চি (Kudchi) ভারতের কর্ণাটক রাজ্যের বেলগাভি জেলার একটি পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে কুড়চি শহরের জনসংখ্যা হল ১৯,৮৫২ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৩%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে কুড়চি এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
অর্থনীতি
কুড়চি হল কৃষ্ণা নদীর তীরে অবস্থিত একটি শহর। এখানকার প্রধান পেশা কৃষিকাজ। কুড়চির অর্থনীতিতে সিংহভাগ অবদান কৃষির। এখানে উৎপাদিত প্রধান ফসল হল আখ, ভুট্টা, জোয়ার, গম, ডাল এবং বেগুন।
যোগাযোগ ব্যবস্থা
এ শহরটি ভারতের কর্ণাটক রাজ্যে অবস্থিত।রেল ও সড়কপথে ভারতের যেকোনো স্থান থেকে কুড়চি পৌঁছানো যায়।কুড়চির নিকটতম বিমানবন্দর হল বেলগাম এবং কোলহাপুর।
আন্দরকিল্লা শাহী জামে মসজিদ
আন্দরকিল্লা শাহী জামে মসজিদ, বাংলাদেশের চট্টগ্রামে অবস্থিত মুঘল স্থাপত্যশৈলীতে নির্মিত একটি ঐতিহ্যবাহী মসজিদ।
ইতিহাস
চট্টগ্রামের আন্দরকিল্লার সাথে মোঘলদের চট্টগ্রাম বিজয়ের কাহিনী সম্পর্কিত। এই কিল্লা বা কেল্লায় মগ ও পর্তুগিজ জলদস্যুদের আস্তানা ছিলো। ১৬৬৬ খ্রিষ্টাব্দের ২৭শে জানুয়ারি শায়েস্তা খাঁ'র ছেলে উমেদ খাঁ এই আন্দরকিল্লার অন্দরে বা ভিতরে প্রবেশ করলে এর নাম হয়ে যায় "আন্দরকিল্লা"। চট্টগ্রাম বিজয়ের স্মৃতি ধরে রাখতে সম্রাট আওরঙ্গজেবের নির্দেশে শায়েস্তা খাঁ ১৬৬৭ খ্রিষ্টাব্দে এখানে নির্মাণ করেন "আন্দরকিল্লা শাহী জামে মসজিদ"।
১৭২৩ খ্রিষ্টাব্দে চট্টগ্রামের আরেক মোঘল ফৌজদার ইয়াসিন খাঁ, এই জামে মসজিদের কিছুটা দূরে পাহাড়ের দক্ষিণ-পূর্ব দিকের একটি টিলার উপর আরেকটি পাকা মসজিদ নির্মাণ করে তাতে "কদম রসূল" রাখলে সাধারণের কাছে মসজিদটি গুরুত্ব পেয়ে যায় এবং আন্দরকিল্লা শাহী জামে মসজিদ তুলনামূলক লোকশূন্য হয়ে পড়ে। ১৭৬১ খ্রিষ্টাব্দে ইস্ট ইন্ডিয়া কোম্পানী, মসজিদটিকে গোলাবারুদ রাখার গুদাম হিসেবে ব্যবহার করতে থাকে। ১৮৮৫ খ্রিষ্টাব্দে ঐতিহাসিক হামিদুল্লাহ খাঁ'র আবেদনের প্রেক্ষিতে মসজিদটি মুসলমানদের জন্য আবারও উন্মুক্ত হয়।
বিবরণ
১৬৬৭ সালে এই মসজিদ নির্মাণের পর থেকেই চট্টগ্রামের ইসলাম ধর্মাবলম্বীদের তীর্থস্থান হয়ে উঠে আন্দরকিল্লার এই মসজিদ। এই মসজিদের ইমাম/খতিব নিযুক্ত হতেন পবিত্র মদিনার আওলাদে রাসুল গণ। ফলে অল্পদিনের মধ্যেই এই মসজিদ জনপ্রিয় হয়ে পড়ে। বলা বাহুল্য যে, এই জুমা মসজিদে প্রতি জুম্মায় চট্টগ্রাম ও এর আশেপাশের প্রত্যন্ত অঞ্চল থেকেও মুসল্লিরা এসে নামাজ আদায় করতেন এবং পবিত্র মাহে রমজানের শেষ জুমায় কক্সবাজার ও পার্বত্য চট্টগ্রাম থেকেও মানুষের সমাগমের নজির আছে। রোজা, ফিতরা এবং ঈদের চাঁদ দেখা প্রশ্নে এই মসজিদের ফয়সালা চট্টগ্রামের সর্বস্তরের জনগণ মেনে চলত অবধারিতভাবে। আন্দরকিল্লা জামে মসজিদের স্থাপত্য ও গঠন মোঘল রীতি অনুযায়ী তৈরি। সমতল ভুমি থেকে প্রায় ত্রিশ ফুট উপরে ছোট্ট পাহাড়ের উপর এর অবস্থান। মূল মসজিদের নকশা অনুযায়ী এটি ১৮ গজ (১৬ মিটার) দীর্ঘ, ৭.৫ গজ (৬.৯ মিটার) প্রস্থ এবং প্রতিটি দেয়াল প্রায় ২.৫ গজ (২.২ মিটার) পুরু। পশ্চিমের দেয়াল পোড়া মাটির তৈরি এবং বাকি তিনটি দেয়াল পাথরের তৈরি। মধ্যস্থলে একটি বড় গম্বুজ এবং দুটি ছোট গম্বুজ দ্বারা ছাদ আবৃত। ১৬৬৬ সালে নির্মিত এর চারটি অষ্টভূজাকৃতির বুরুজগুলির মধ্যে এর পেছনদিকের দুটি এখন বিদ্যমান। মসজিদটির পূর্বে তিনটি ও উত্তর এবং দক্ষিণে একটি করে মোট ৫টি প্রবেশদ্বার রয়েছে। মসজিদটিতে তিনটি মেহরাব থাকলেও সাধারণত মাঝের ও সর্ববৃহৎ মেহরাবটিই ব্যবহৃত হয়ে থাকে। উল্লেখ্য, মসজিদটি নির্মাণ কৌশলগত দিক থেকে দিল্লির ঐতিহাসিক জামে মসজিদের প্রায় প্রতিচ্ছবি হওয়ায় এটি চট্টগ্রাম অঞ্চলের মুসলিম স্থাপত্য বিকাশের ক্ষেত্রে নতুন মাত্রার জন্ম দেয়। মসজিদটি দিল্লি জামে মসজিদের আদলে বড় বড় পাথর ব্যবহার করে নির্মিত বলে এটিকে পাথরের মসজিদ-"জামে সঙ্গীন"ও বলা হয়ে থাকে। শুধু স্থাপত্য নিদর্শনেই নয়, শৈল্পিকদিক থেকেও এই মসজিদ উল্লেখ্যযোগ্য। কারণ চট্টগ্রামে মুসলিম বিজয়ের স্মারকস্বরূপ হিসেবে শিলালিপি ভিত্তিক যেসব স্থাপনা আছে, সেগুলোর মধ্যে আন্দরকিল্লা জামে মসজিদের গায়ের শিলালিপি অন্যতম। মসজিদের মূল ইমারতের প্রবেশপথে কালো পাথরের গায়ে খোদাইকৃত সাদা অক্ষরে লেখা ফার্সি লিপির বঙ্গানুবাদ হলঃ "হে জ্ঞানী, তুমি জগতবাসীকে বলে দাও, আজ এ দুনিয়ায় ২য় কাবা প্রতিষ্ঠিত হয়েছে। যার প্রতিষ্ঠাকাল ১০৭৮ হিজরি (১৭৬৬ সাল)। " এই শিলালিপি থেকে এর প্রতিষ্ঠাতার নামও পাওয়া যায়। এক্ষেত্রে বলা যায় যে, এই মসজিদে পাওয়া সকল শিলালিপির সাথে সিরিয়ার "রাক্কা নগর"-এর স্থাপত্যকলার মিল রয়েছে।
পাকিস্তান মুসলিম লীগ
পাকিস্তান মুসলিম লীগ (পিএমএল হিসাবে পরিচিত), পাকিস্তানের বিভিন্ন রাজনৈতিক দলের নাম যারা ১৯৬০ এর দশক থেকে পাকিস্তানে রক্ষণশীল-ডানপন্থী রাজনীতির উপর আধিপত্য বিস্তার করে আসছে। ১৯৬২ সালে তৎকালীন রাষ্ট্রপতি জেনারেল আইয়ুব খান মূল মুসলিম লীগের উত্তরসূরি হিসাবে প্রথম "পাকিস্তান" মুসলিম লীগ প্রতিষ্ঠা করেন। এর প্রতিষ্ঠার অল্প সময়ের পরেই দলটি কনভেনশন মুসলিম লীগ এবং কাউন্সিল মুসলিম লীগ নামে দুটি গ্রুপে বিভক্ত হয়ে যায়। কনভেনশন মুসলিম লীগ রাষ্ট্রপতি হিসেবে জেনারেল আইয়ুব খান এবং নতুন সংবিধানকে সমর্থন করে। অন্যদিকে কাউন্সিল মুসলিম লীগ নতুন সংবিধানকে বিরোধিতা তথা জেনারেল আইয়ুব খানের স্বৈরশাসনের বিরোধিতা করে। রাষ্ট্রপতি আইয়ুব খানের পদত্যাগের পরে মুসলিম লীগের প্রবীণ ডানপন্থী রাজনৈতিক নেতা নুরুল আমিন পাকিস্তান মুসলিম লীগের দলগুলিকে পুনরায় একত্রিত করার চেষ্টা করেছিলেন। কেউ কেউ তার এই প্রচেষ্টাকে সমর্থন হলেও অনেকেই এর বিরোধিতা করে। ১৯৭০ সালের সাধারণ নির্বাচনের আগে কাউন্সিল মুসলিম লীগের সিনিয়র নেতা আবদুল কাইয়ুম খান কাইয়ুম মুসলিম লীগ নামে তার নিজস্ব ধারার একটি মুসলিম লীগ গঠন করেন। তিনি এবং তার দল কোনো না কোনো সময়ে  স্বৈরতন্ত্র তথা একনায়কতন্ত্রকে সমর্থনকারী দলের সাথে সহযোগিতা কিংবা একসাথে কাজ করার বিরোধিতা করে। পাকিস্তানের ভাঙ্গনের (বাংলাদেশের স্বাধীনতা) পর ১৯৭৩ সালে নুরুল আমিনের প্রচেষ্টা সফল হয় এবং ফাংশনাল মুসলিম লীগ (পিএমএল-এফ) প্রতিষ্ঠিত হয়।
পিএমএল-এফ এবং আব্দুল কাইয়ুম খান নেতৃত্বাধীন পিএমএল-কাইয়ুম উভয় দলই ভুট্টো প্রশাসনের অধীনে সংঘবদ্ধ হয় এবং এর অনেক সদস্য বামপন্থী পাকিস্তান পিপলস পার্টিতে যোগদান করে।
১৯৭৭ সালে পাকিস্তানে সামরিক আইন জারি হলে অন্যান্য দলের মত পাকিস্তান মুসলিম লীগও আনুষ্ঠানিকভাবে বিলীন হয়ে যায়। যদিও পাকিস্তান মুসলিম লীগ সামরিক আইন জারির প্রতি সমর্থন করেছিল।
তবে ১৯৮৫ সালে জেনারেল জিয়া-উল-হক মুহাম্মদ খান জুনজোর নেতৃত্বে তার সমর্থকদের একটি আনুষ্ঠানিক দলে সংগঠিত করার পর দলটি পুনরুদ্ধার করা হয়েছিল।
১৯৮৮ সালে জিয়া-উল-হক জুনেজোকে বরখাস্ত করলে এবং দলটি পাকিস্তান মুসলিম লীগ (এন) এবং পাকিস্তান মুসলিম লীগের (জে)-এর মধ্যে বিভক্ত হয়ে যায়।
একই বছর জিয়া-উল-হকের মৃত্যুর পর পাকিস্তান মুসলিম লীগ নওয়াজ শরীফের নেতৃত্বে আসে এবং দলটি ইসলামী গণতান্ত্রিক জোটে যোগ দেয়। ১৯৯৩ সালে জোটের ভাঙ্গন এবং ১৯৯৯-এর অভ্যুত্থানের পরে, পিএমএল-এন একটি অস্থায়ী পতনের দিকে যায়। ফলশ্রুতিতে পাকিস্তান মুসলিম লীগ ভেঙ্গে তিনটি নতুন উপদলের (পরবর্তীতে দল) সৃষ্টি হয়। এগুলো হল মোশাররফ-বিরোধী পিএমএল (জিয়া), মোশাররফপন্থী-রক্ষণশীল আওয়ামী মুসলিম লীগ এবং মোশাররফপন্থী-উদারপন্থী পাকিস্তান মুসলিম লীগ (কিউ) (পিএমএল-কিউ)।
২০০৪ সালে পিএমএল-কিউ এবং পিএমএল-এফ সংক্ষিপ্ত সময়ের জন্য পাকিস্তান মুসলিম লীগ হিসাবে পুনরায় একত্রিত হয়েছিল। যদিও তাদের এই পুনর্মিলনী পুরোপুরি ভাবেই ব্যর্থ হয়েছিল কারণ কয়েকদিনের মধ্যেই উভয় দল আবার পৃথক যাত্রা শুরু করে।
দ্বিতীয় পর্ব (১৯৬৯-১৯৭৭)
রাষ্ট্রপতি জেনারেল আইয়ুব খানের পদত্যাগের পর পাকিস্তান মুসলিম লীগ আবারও রক্ষণশীল প্রবীণ বাঙালি নেতা নুরুল আমিনের নেতৃত্বে ঐক্যবদ্ধ হয়েছিল। যদিও উপদলগুলো আদর্শগতভাবে অনেক নিকটে এসেছিল কিন্তু তারা একে অপরের আধিপত্য মেনে নিতে প্রস্তুত ছিল না। ফলশ্রুতিতে ১৯৭০ সালের পাকিস্তানের সাধারণ নির্বাচনে উপদলগুলো একে অপরের বিরুদ্ধে প্রতিদ্বন্দ্বিতা করেছিল। নুরুল আমিনের মৃত্যুর পরে পাকিস্তান মুসলিম লীগ রাজনৈতিক পাতালে চলে গিয়েছিল। তবে ভুট্টো প্রশাসনের অধীনে দেশে জাতীয়করণ এবং দেশে বামপন্থার প্রসারের প্রত্যক্ষ প্রতিক্রিয়া হিসাবে দলটি পুনরায় প্রত্যাবর্তন করে।
১৯৭০ এর দশকে পীর পাগরার নেতৃত্বাধীন পিএমএল নওয়াজ শরীফ এবং সুজাত হুসেন সহ শিল্পপতি এবং ফিদা মোহাম্মদ এবং জাভেদ হাশমির মতো বুদ্ধিজীবীদের আর্থিক এবং অন্যান্য সহায়তা এবং পৃষ্ঠপোষকতায় লাভবান হয়েছিল।
১৯৮০-এর দশকে বামপন্থী পাকিস্তান পিপলস পার্টির (পিপিপি) তীব্র বিরোধিতা করার দলে পীর পাগরার প্রচেষ্টায় পাকিস্তান মুসলিম লীগের বেশিরভাগ দল-উপদলকেই একীভূত করেছিল। তবে লক্ষণীয় যে সব দলই তাদের স্বতন্ত্র পরিচয় অব্যাহত রেখে পাকিস্তান মুসলিম লীগকে (পিএমএল) তাদের একত্রিত হওয়ার মঞ্চ হিসাবে ব্যবহার করেছিল।
তৃতীয় পর্ব (১৯৭৭–১৯৮৫)
১৯৭৭ সালে সামরিক আইন জারির মাধ্যমে জেনারেল জিয়া-উল-হক ভুট্টো সরকারকে ক্ষমতাচ্যুত করে ক্ষমতা গ্রহণ করেন। ১৯৮৫ সালে নির্বাচনের পর জিয়া-উল-হক মুহাম্মদ খান জুনেজোকে নতুন প্রধানমন্ত্রী নিযুক্ত করেন। মুহাম্মদ খান জুনেজো জিয়াপন্থী রক্ষণশীলদের একটি বিশাল অংশ নিয়ে পাকিস্তান মুসলিম লীগ নামে সম্পূর্ণ নতুন একটি দল প্রতিষ্ঠা করেন। জুনেজো অবশ্য শীঘ্রই জিয়ার বিরোধিতার কারণে দলের সমর্থন হারাতে শুরু করেছিলেন। এরমধ্যে নওয়াজ শরীফ এবং ফিদা মোহাম্মদ খানের মতো অন্যান্য প্রভাবশালী রাজনীতিবিদও ক্ষমতা অর্জন করতে শুরু করেছিলেন।
১৯৮৮ সালে জিয়া-উল-হকের মৃত্যুর পর গণতন্ত্র ফিরে আসে এবং একই বছর পাকিস্তানের নতুন সাধারণ নির্বাচন হওয়ার সম্ভাবনা দেখা দেয়। মুহাম্মদ খান জুনেজো দল থেকে বিচ্ছিন্ন হয়ে পাকিস্তান মুসলিম লীগ (জে) গঠন করেন। অন্যদিকে ফিদা মূল দলের চেয়ারম্যান এবং নওয়াজ শরীফ সাধারণ সম্পাদক হন। পাকিস্তান মুসলিম লীগ তখন জামায়াতে ইসলামী এবং অন্যান্য ডানপন্থী দলগুলির সাথে জোটবদ্ধভাবে বামপন্থী পাকিস্তান পিপলস পার্টির বিরুদ্ধে ইসলামী গণতান্ত্রিক জোট গঠন করে।  এই ঘটনাটি পাকিস্তান মুসলিম লীগের সভাপতি হিসেবে বিবেচনা করা হয়।
পীতশাল
পীতশাল বা লোকপ্রচলিত নাম 'পিয়াশাল' যার বৈজ্ঞানিক নাম : টেরোকার্পাস মার্সুপিয়াম (pterocarpus marsupium. roxb) হল papilionaceae পরিবারের এক ভেষজ উদ্ভিদ। ভারতের অথর্ববেদে বৈদ্যককল্পে গাছটিকে 'অশন' বা 'অসন' হিসাবে উল্লেখ করা হয়ছে। সারা বিশ্বে ঊষ্ণপ্রধান অঞ্চলে এই গণের প্রায় চব্বিশটি প্রজাতির গাছ দেখতে পাওয়া যায়। এরমধ্যে মাত্র চারটি প্রজাতির গাছ ভারতে পাওয়া যায়। ভারতের গুজরাট, মধ্যপ্রদেশ, উত্তরপ্রদেশ, বিহার, ওড়িশার পাহাড়ী অঞ্চলে এই গাছ জন্মে। নেপাল (बिजयसाल) নামে ও শ্রীলঙ্কাতেও পাওয়া যায়। গাছের পাতা, নিঃসৃত আঠা ও কাঠ ঔষধার্থে ব্যবহৃত হয়।
বর্ণনা
গাছটি সাধারণত ৪০-৫০ ফুট (১২ - ১৫ মিটার) লম্বা ও ৩-৪ ফুট (১ - ১.৫ মি) চওড়া হয়ে থাকে। গাছের ছাল ধূসর বর্ণের হলে কাঠের সার অংশের রঙ হয় গাঢ় হলুদ রঙের। এই পর্যায়ে গাছটিকে পীতশাল এবং লোকপ্রচলিত নাম 'পিয়াশাল' বলা হয়ে থাকে। গাছের পাতা ৫ - ৮ ইঞ্চি ( ১২.৭ - ২০.৩২ সেমি) লম্বাটে এবং অগ্রভাগ সূচালো হয়। এক একটি পত্রদণ্ডে ৫-৭টি পাতা থাকে। ছোট ছোট পুষ্পদণ্ডে গুচ্ছাকারে হলুদ রঙের ফুল হয় ও পরে দু- ইঞ্চি লম্বা চ্যাপ্টা শুঁটির মতো ফল ধরে এবং ভিতরে দুটি অবতল আকারের শক্ত বীজ থাকে।
মোহাম্মদ নজিবর রহমান
মোহাম্মদ নজিবর রহমান (১৮৬০ - ১৮ অক্টোবর, ১৯২৩) বাংলা ভাষার একজন ঔপন্যাসিক যিনি ঊনবিংশ শতাব্দীতে সাহিত্যের জগতে প্রবেশ করেছিলেন। তৎকালীন সময়ে একজন ঔপন্যাসিক হিসাবে তিনি ব্যাপক জনপ্রিয়তা অর্জন করেছিলেন। তাকে ঊনবিংশ শতাব্দীর বিকাশোন্মুখ মধ্যবিত্ত বাঙালি মুসলমান সমাজের প্রতিনিধি গণ্য করা হয়। তার আনোয়ারা উপন্যাসটি বিষাদসিন্ধুর পর বাংলা ভাষা ও সাহিত্যের জগতে ব্যাপক জনপ্রিয় একটি উপন্যাস।
কর্মজীবন
নজিবর ১৮৬০ (আনু.) সালে সিরাজগঞ্জ জেলার শাহাজাদপুর উপজেলার চরবেলতৈল গ্রামে জন্মগ্রহণ করেন। দারিদ্রতার কারণে তিনি তখনকার নর্মাল ( এসএসসি) পর্যন্ত লেখাপড়া করতে পারেন এবং এরপর তিনি আজীবন শিক্ষকতাকে পেশা হিসেবে বেঁছে নেন। শিক্ষকতার পাশাপাশি তিনি সাহিত্যচর্চাও করতেন।
তিনি তার জীবনে প্রায় ২০টি উপন্যাস রচনা করেছেন। আনোয়ারা হলো তাঁর রচিত সর্বাধিক জনপ্রিয় উপন্যাস। তাকে ঊনবিংশ শতাব্দীর মধ্যবিত্ত মুসলিম সমাজের সাহিত্যিকদের প্রতিনিধি হিসেবে গণ্য করা হয়।
জীবনী
সে কালের মুসলমানদের প্রতি ইংরেজদের অহেতুক বৈরী মনোভাব তিনি তীক্ষ্ণভাবে উপলব্ধি করেছিলেন। অন্য দিকে ১৯০৫ খ্রীস্টাব্দে বঙ্গভঙ্গ আন্দোলনের পর মুসলমানদের প্রতি ইংরেজদের প্রত্যক্ষ বিরোধিতাও তার দৃষ্টি এড়ায়নি। এসব ঘটনার প্রেক্ষাপটে স্বাধীনতা আন্দোলনের ঢেউ তার মনে আলোড়ন তোলে। এ রকম একটি জাতীয় প্রেক্ষাপটে তিনি বিলাতী বর্জন রহস্য নামক একটি পুস্তিকা রচনা করেন। এটি তৎকালীন বিদ্বান মহলে বিশেষভাবে আলোচিত হয়েছিল। ১৯০৬ খ্রীস্টাব্দে নওয়াব সলিমুল্লাহর নেতৃত্বে ঢাকায় মুসলিম লীগের যে অধিবেশন বসে, তিনি তাতে অন্যতম প্রতিনিধি হিসেবে যোগ দেন। অপর দিকে অন্যায়ের বিরুদ্ধেও ছিলেন অকুতোভয়। সলঙ্গায় শিক্ষকতা করা কালে স্খানীয় হিন্দু জমিদার গরু জবাই ও গো-মাংস ভক্ষণ নিষিদ্ধ ঘোষণা করলে এমত ধর্মীয় অধিকারহরণের বিরুদ্ধে তিনি তীব্র প্রতিবাদ জনাতে থাকেন। তার সংগ্রামের ফলে সলঙ্গায় মুসলমানদের গরু জবাইয়ের অধিকার প্রতিষ্ঠিত হয়। তদুপরি শিক্ষা বিস্তারের মহতী কাজে তিনি আজীবন সংশ্লিষ্ট ছিলেন। ১৮৯২ খ্রীস্টাব্দে তিনি চরবেলতৈল গ্রামে একটি মক্তব প্রতিষ্ঠা করেন; যা পরবর্ততে পূর্ণাঙ্গ বালিকা বিদ্যালয়ে রূপান্তরিত হয়। তার রচিত উপন্যাসসমূহ তীক্ষ্ণ সমাজ সচেতনতার উজ্জ্বল স্বাক্ষর বহন করে।
সাহিত্যকর্ম
মোহাম্মদ নজিবর রহমান ২০টির মতো উপন্যাস রচনা করেছেন। সেগুলোর মধ্যে উল্লেখযোগ্য হলো:
এ ছাড়া
তার প্রথম রচিত উপন্যাস আনোয়ারা উপন্যাসটি একশত বৎসর পরও জনপ্রিয় ও আলোচিত। গ্রামীণ জীবনের পটভূমিকায় রচিত এ উপন্যাসে সমসাময়িক বাঙালি মুসলমান সমাজের পারিবারিক ও সামাজিক চিত্র উজ্জ্বলভাবে পরিস্ফুটিত হয়েছে। ধর্ম ও সত্যের জয়, অধর্মের পরাজয় এ উপন্যাসের মূল প্রতিপাদ্য। এটি আদর্শভিত্তিক একটি অসাধারণ গ্রন্থ হিসাবে পরিগণিত।
‘চাঁদতারা বা হাসন-গঙ্গা বাহমণি’ ঐতিহাসিক উপন্যাস।
রঞ্জন বেজবড়ুয়া
রঞ্জন কুমার বেজবড়ুয়া (ৰঞ্জন বেজবৰুৱা) হচ্ছেন ভারতের আসামের একজন গায়ক, গীতিকার, অনুবাদক, শিক্ষক, সঙ্গীতানুরাগী ও শিক্ষাবিদ। তিনি আধুনিক সংস্কৃত গীতিসাহিত্যের প্রচারণায় নিয়োজিত আছেন৷ কণ্ঠশিল্পী হিসেবে তিনি অল ইন্ডিয়া রেডিও তথা আকাশবাণী, দিল্লি দূরদর্শন সহ বিভিন্ন গণমাধ্যমে সঙ্গীত পরিবেশন করে থাকেন। ২০১৪ সালের ৫ নভেম্বরে 'সুধাকন্ঠ ডা. ভূপেন হাজারিকা মেমোরিয়াল ইন্টিগ্রেশন অ্যাওয়ার্ড' পাওয়ার পাশাপাশি তিনি ২০২০ সালে একটি আন্তর্জাতিক সংস্থার পক্ষ থেকে 'রাষ্ট্রীয় সংস্কৃত গীতিকবি' সম্মাননা লাভ করেন।
মোহাম্মদ নজিবর রহমান
সাহিত্যকর্ম
‘প্রেমের সমাধি’ সামাজিক উপন্যাস। ‘পরিণাম’ পারিবারিক ও সামাজিক উপন্যাস।
রঞ্জন বেজবড়ুয়া
প্রারম্ভিক জীবন
রঞ্জন বেজবড়ুয়া ১৯৭১ সালের ১ আগস্ট আসামের নগাঁও জেলার হাতিচোঙের চাকালাঘাটে জন্মগ্রহণ করেন। তার পিতা রোহিত চন্দ্র বেজবড়ুয়া একজন শিক্ষাবিদ ও লেখক এবং তার মা শ্রী সুভদ্রা বেজবড়ুয়া একজন শিক্ষক ও শিল্পী। বেজবড়ুয়া ২০০২ সালে তেজপুর-জামুগুরিহাটের বর্ণালী পরাশরের সাথে বিবাহ বন্ধনে আবদ্ধ হন। তাদের দুটি সন্তান রয়েছে। ছেলের নাম জিষ্ণু ও কন্যার নাম ময়ূখী।
মোহাম্মদ নজিবর রহমান
সাহিত্যকর্ম
‘গরীবের মেয়ে’ একটি আত্মজীবনীমূলক সামাজিক উপন্যাস।
‘মেহের-উন্নিসা’ সামাজিক উপন্যাস।
রঞ্জন বেজবড়ুয়া
সাংস্কৃতিক কার্যক্রম
তিনি শ্রীমন্ত শঙ্করদেব থেকে শুরু করে ভূপেন হাজারিকার মতো অসমীয়া সঙ্গীতের বহু বিশিষ্ট ব্যক্তির রচিত গানের সংস্কৃত উপস্থাপনা করেছেন।
মোহাম্মদ নজিবর রহমান
সাহিত্যকর্ম
‘নামাজের ফল’ সামাজিক-ধর্মীয় উপন্যাস।
রঞ্জন বেজবড়ুয়া
সাংস্কৃতিক কার্যক্রম
রবীন্দ্রনাথ ঠাকুর, আল্লামা ইকবাল, কবি প্রদীপের মতো সঙ্গীতগুরুদের রচিত বেশ কয়েকটি দেশাত্মবোধক ভারতীয় গানের সংস্কৃত সংস্করণও তিনি উপস্থাপন করেছেন। এছাড়াও তিনি কয়েকটি জনপ্রিয় গজল এবং ভজনের পাশাপাশি কয়েকটি বিরল হিন্দি চলচ্চিত্রের গানে কেএল সায়গল ও এ আর রহমানের গানের সংস্কৃত অনুবাদে কন্ঠ দিয়েছেন।
মোহাম্মদ নজিবর রহমান
সাহিত্যকর্ম
‘দুনিয়া আর চাই না’ গল্প-সংকলন।
রঞ্জন বেজবড়ুয়া
সাংস্কৃতিক কার্যক্রম
তিনি বিশেষত উত্তর-পূর্ব ভারতের লোক ও রাগের সুরের উপর ভিত্তি করে স্বতন্ত্র বৈশিষ্ট্যযুক্ত বেশ কয়েকটি মৌলিক সংস্কৃত গানের রচনা করেছেন। তার গানের মেজাজ এবং বিষয়বস্তু বৈচিত্র্যময়; যেমন: ভক্তিমূলক, দেশপ্রেমিক, মানবতাবাদী ইত্যাদি। এসব গান আসাম, কলকাতা, মুম্বই, পুনে, বেঙ্গালুরু এবং নয়াদিল্লির বিভিন্ন প্ল্যাটফর্মে উপস্থাপন করা হয়েছে। তার গানগুলো বিশিষ্ট বুদ্ধিজীবী সহ গণ্যমান্য ব্যক্তি শিল্প ও সংস্কৃতির উৎসাহীদের ব্যাপক প্রশংসা পেয়েছে।
মোহাম্মদ নজিবর রহমান
সাহিত্যকর্ম
‘বেহেস্তের ফুল’ উপন্যাস।
রঞ্জন বেজবড়ুয়া
সাংস্কৃতিক কার্যক্রম
তাছাড়াও এই সংস্কৃত গানগুলো সঙ্গীত ও নৃত্য পরিবেশনা হিসেবে ভারত ও ভারতের বাইরের বিভিন্ন স্থানে যেমন কলকাতা, দিল্লি, কানপুর, আলমোড়া, হরিদ্বার, গুজরাত, রাজস্থান, পুনে, বেঙ্গালুরু, চেন্নাই, মার্কিন যুক্তরাষ্ট্রের ওয়াশিংটন ডিসি ও অ্যারিজোনা, সংযুক্ত আরব আমিরাতের দুবাই ও রাস আল খাইমা সহ যুক্তরাজ্য ও রাশিয়ার বিভিন্ন জায়গায় উপস্থাপন করা হয়েছে।
হেমাঙ্গ বাদানি
হেমাঙ্গ কমল বাদানি (હેમાંગ બદાણી; জন্ম: ১৪ নভেম্বর, ১৯৭৬) তামিলনাড়ুর চেন্নাই এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ২০০০-এর দশকে ভারতের পক্ষে আন্তর্জাতিক ক্রিকেটে অংশগ্রহণ করেছেন।
রঞ্জন বেজবড়ুয়া
সাংস্কৃতিক কার্যক্রম
উল্লেখ্য, অসমীয়া তথা ভারতীয় সঙ্গীতের ইতিহাসে এই ধরনের প্রচেষ্টা প্রথমবারের মতো করা হয়েছে। ভারতীয় গানের এই অনুবাদ প্রক্রিয়া ১৯৯৯ সাল থেকে চলছে।
মোহাম্মদ নজিবর রহমান
সাহিত্যকর্ম
‘দুনিয়া কেন চাই না’ উপন্যাস।
হেমাঙ্গ বাদানি
ঘরোয়া প্রথম-শ্রেণীর ভারতীয় ক্রিকেটে চেন্নাই সুপার কিংস, চেন্নাই সুপারস্টার্স, তামিলনাড়ু ও বিদর্ভ দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শী ছিলেন হেমাঙ্গ বাদানি।
রঞ্জন বেজবড়ুয়া
সাংস্কৃতিক কার্যক্রম
তিনি ২০১৬ সালের ১৪ ই আগস্ট ভারতের ৭০তম স্বাধীনতা দিবস উপলক্ষে ভারতের জাতীয় প্রচার মাধ্যম ডিডিনিউজ-দিল্লির প্রযোজনায় আল্লামা ইকবালের দেশাত্মবোধক গান 'সারে জাহান সে আচ্ছা'র সংস্কৃত উপস্থাপনা করেন। রঞ্জন বেজবড়ুয়া অনূদীত এই গানটি তিনি সহ আরও বেশ কয়েকজন কণ্ঠশিল্পীর সমন্বয়ে গানটি গাওয়া হয়। এটি ভারতীয় সঙ্গীতের ইতিহাসে অন্যতম মাইলফলক বিবেচিত হয়।
মোহাম্মদ নজিবর রহমান
সাহিত্যকর্ম
‘রমণীর বেহেস্ত’ পারিবারিক উপন্যাস।
রঞ্জন বেজবড়ুয়া
সাংস্কৃতিক কার্যক্রম
তিনি ২০১৭ সালে উত্তর পূর্ব ভারতের প্রথম তথা পুরো ভারতের দ্বিতীয় সংস্কৃত 'প্রাচ্যা' প্রতিষ্ঠা করেন।
হেমাঙ্গ বাদানি
প্রথম-শ্রেণীর ক্রিকেট
২০০৭ সালে ইন্ডিয়ান ক্রিকেট লিগে খেলার জন্যে চুক্তিবদ্ধ হন। ২০০৭ সালে নিষিদ্ধ ঘোষিত ও স্থবির হয়ে পড়া ইন্ডিয়ান ক্রিকেট লিগে অংশ নেন। চেন্নাই সুপারস্টার্সের সদস্য ছিলেন তিনি। অবৈধ এ আসরে খেলার ফলে তামিলনাড়ু ও ভারত দলের পক্ষে খেলার জন্যে নিষিদ্ধ ঘোষিত হন। বিসিসিআইয়ে প্রস্তাবনায় ২০০৯ সালে লিগ ত্যাগ করেন। এরপর, ঘরোয়া ক্রিকেটে এক বছর দূরে থাকার পর ইন্ডিয়ান প্রিমিয়ার লিগসহ ভারত দলে খেলার জন্যে মনোনীত হন। ২০০৯-১০ মৌসুমের বিজয় হাজারে ট্রফিতে রাজস্থানের প্রতিনিধিত্ব করেন। আইপিএলে চেন্নাই সুপার কিংসের সদস্য হন।
মোহাম্মদ নজিবর রহমান
সাহিত্যকর্ম
তার রচনাবলী বাংলা কথাসাহিত্যের অন্যতম একটি ভিত্তিপ্রস্তর।
হেমাঙ্গ বাদানি
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও চল্লিশটি একদিনের আন্তর্জাতিকে অংশগ্রহণ করেছেন হেমাঙ্গ বাদানি। ১৫ জুন, ২০০১ তারিখে হারারেতে স্বাগতিক জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। ২৯ আগস্ট, ২০০১ তারিখে কলম্বোয় স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি।
মোহাম্মদ নজিবর রহমান
মৃত্যু
নজিবর রহমান ১৯২৩ খ্রীস্টাব্দের ১৮ অক্টোবর মৃত্যুবরণ করেন।
সামাজিক সংগঠন
গত ১৮ অক্টোবর ২০১৫ইং সিরাজগঞ্জের দৈনিক কলম সৈনিক কার্যালয়ে কথা সাহিত্যিক নজিবর রহমান সাহিত্যরত্নের ৯২তম মৃত্যুবার্ষিকী পালন উপলক্ষে বিভিন্ন শ্রেণী পেশার মানুষের উপস্থিতিতে 'নজিবর রহমান সাহিত্যরত্ন একাডেমী' সিরাজগঞ্জ'র আত্মপ্রকাশ ঘটে।
হেমাঙ্গ বাদানি
আন্তর্জাতিক ক্রিকেট
পাকিস্তানের বিপক্ষে একটি খেলায় অংশ নিলেও সুবিধে করতে পারেননি। ২০০১ সালে স্বাগতিক জিম্বাবুয়ের বিপক্ষে খেলার মাধ্যমে টেস্ট খেলোয়াড়ী জীবনের সূত্রপাত ঘটে তার। এরপর, ঐ বছরের শেষদিকে শ্রীলঙ্কার বিপক্ষে তিনটি সাধারণমানের খেলা উপহার দেন। ২০০৪ সালে সফরকারী পাকিস্তান দলের বিপক্ষে সর্বশেষ খেলেন।
২৩ বছর বয়সে পাতানো খেলা পরবর্তী সময়ে ভারতের একদিনের দলে অন্তর্ভুক্ত হন। অজয় জাদেজা’র শূন্যস্থান পূরণে তাকে সম্ভাব্য খেলোয়াড় হিসেবে রাখা হয়। ২০০১-০২ মৌসুমে পুনেতে সফরকারী অস্ট্রেলিয়া দলের বিপক্ষে শতরানের ইনিংস খেলে নিজের সামর্থতা তুলে ধরেন। এর পরপরই তার খেলার মান দূর্বল হতে থাকে ও তরুণ খেলোয়াড়দেরকে তার স্থানে আনা হয়। তাসত্ত্বেও ২০০২-০৩ মৌসুমে রঞ্জী ট্রফি প্রতিযোগিতার চূড়ান্ত খেলায় শতরান তুলে আবারও নিজেকে মেলে ধরেন। এরপরপরই ইংল্যান্ড সফরে এ দলের সহ-অধিনায়কের দায়িত্ব দেয়া হয়। সেখানে তিনি বেশ ভালোমানের খেলা উপহার দেন।
এরপর দলীয় অধিনায়ক সৌরভ গাঙ্গুলী তাকে বেশ কয়েকটি সফরে নিয়ে যান। নিচেরসারির ব্যাটিং অল-রাউন্ডার ছিলেন। ২০০৮ সালে ওডিআই দল থেকে বাদ পড়ার পূর্বে বেশ কয়েকটি খেলায় অংশ নেন।